b'\n_START_ARTICLE_\nAndreas Urbye\n_START_SECTION_\nLiv\n_START_PARAGRAPH_\nUrbye ble student i 1869, cand. jur. i 1891, og var et par \xc3\xa5r edsvoren fullmektig. I 1894 og 1897\xe2\x80\x9398 var han i utlandet med stipend for \xc3\xa5 studere strafferett. I mellomtiden var han sekret\xc3\xa6r i straffelovskommisjonen og fullmektig hos Riksadvokaten. I 1898 ble han statsadvokat i Troms\xc3\xb8 og Finnmark lagsogn. Mens Francis Hagerup var statsminister, ble han konstituert som professor i strafferett ved universitetet i Kristiania 1904\xe2\x80\x9305._NEWLINE_I 1905 var Urbye sekret\xc3\xa6r for de norske delegerte under Karlstadforhandlingene om oppl\xc3\xb8sning og avvikling av unionen. 1906\xe2\x80\x9312 var han amtmann i Finnmarkens amt, og deltok som s\xc3\xa5dan 1907 ved forhandlingene i St. Petersburg om et grensedistrikt mellom Finnmark og Russland. I 1909 fikk han doktorgraden med en avhandling om Norsk strafferet._NEWLINE_I 1912 ble han sorenskriver i Eiker, Modum og Sigdal, men inntr\xc3\xa5dte alt i januar 1913 som statsr\xc3\xa5d i Gunnar Knudsens andre regjering. Her var han 1913\xe2\x80\x9316 arbeidsminister og 1916\xe2\x80\x9317 justisminister. Som justisminister la han frem et lovforslag om innskrenkninger i trykkefriheten (\xc2\xabLex Urbye\xc2\xbb), men gikk av da forslaget ble nedstemt i odelstinget. De ble vedtatt mistillitsforslag mot Urbye. I 1918 ble han norsk sendemann ved legasjonen i Helsingfors, 1924\xe2\x80\x931939 i Moskva. 1939\xe2\x80\x9349 var han medlem av Den faste voldgiftsdomstolen i Haag.'